title: 2011/735/CFSP: Sklep Sveta 2011/735/SZVP z dne 14. novembra 2011 o spremembah Sklepa 2011/273/SZVP o omejevalnih ukrepih proti Siriji

text:
               15.11.2011

               SL

               Uradni list Evropske unije

               L 296/53

         SKLEP SVETA 2011/735/SZVP
   z dne 14. novembra 2011
   o spremembah Sklepa 2011/273/SZVP o omejevalnih ukrepih proti Siriji
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 29 Pogodbe,
   ob upoštevanju naslednjega:

               (1)

               Svet je 9. maja 2011 sprejel Sklep 2011/273/SZVP o omejevalnih ukrepih proti Siriji (1).

               (2)

               Evropski svet je 23. oktobra 2011 sporočil, da bo EU uvedla nadaljnje ukrepe proti režimu v Siriji, ki jih bo ohranila, dokler se bo zatiranje civilnega prebivalstva nadaljevalo.

               (3)

               Svet meni, da je uvedba dodatnih omejevalnih ukrepov nujna zaradi hudih razmer v Siriji.

               (4)

               Evropska investicijska banka bi morala ustaviti izvrševanje izplačil ali drugih plačil na podlagi veljavnih posojilnih pogodb s Sirijo ali v povezavi z njimi ter izvajanje pogodb za storitve tehnične pomoči državnim projektom v Siriji.

               (5)

               Razen tega bi bilo treba posodobiti informacije o osebi s seznama iz Priloge I k Sklepu 2011/273/SZVP.

               (6)

               Zato bi bilo treba ustrezno spremeniti Sklep 2011/273/SZVP –

         SPREJEL NASLEDNJI SKLEP:
   Člen 1
   V Sklep Sveta 2011/273/SZVP se vstavi naslednji člen:

      "Člen 2e
      Prepovedano je, da bi:

                  (a)

                  Evropska investicijska banka (EIB) izvrševala izplačila ali plačila na podlagi veljavnih posojilnih pogodb sklenjenih s Sirijo, ali v povezavi s temi pogodbami;

                  (b)

                  EIB izvajala veljavne pogodbe za storitve tehnične pomoči državnim projektom v Siriji.".

   Člen 2
   V Prilogi I Sklepa 2011/273/SZVP se podatki o osebi Nizar AL-ASSAAD nadomestijo s podatki iz priloge k temu sklepu.
   Člen 3
   Ta sklep začne veljati na dan sprejetja.

      V Bruslju, 14. novembra 2011

            Za Svet

            Predsednica

         C. ASHTON

      (1)  UL L 121, 10.5.2011, str. 11.

      PRILOGA

         Podatki o osebi iz člena 2

                  Ime

                  Podatki za ugotavljanje identitete

                  Razlogi

                  Datum uvrstitve na seznam

                  1.

                  Nizar Al-Assad
                  ()

                  bratranec Basharja Al-Assada; nekdanji vodja podjetja "Nizar Oilfield Supplies".

                  Tesen sodelavec ključnih vladnih uradnikov. Financira Šabiho na območju Latakije.

                  23.8.2011


title: Sklep Sveta z dne 20. januarja 1986 v imenu Skupnosti o sprejetju priporočila Sveta za carinsko sodelovanje z dne 16. junija 1982 o izdelavi deklaracij blaga z računalniki ali drugimi avtomatskimi tiskalniki

text:
Pomembno pravno obvestilo

|

31986D0006

Uradni list L 018 , 24/01/1986 str. 0039 - 0039 finska posebna izdaja: poglavje 11 zvezek 11 str. 0240  švedska posebna izdaja: poglavje 11 zvezek 11 str. 0240

		Sklep Svetaz dne 20. januarja 1986v imenu Skupnosti o sprejetju priporočila Sveta za carinsko sodelovanje z dne 16. junija 1982 o izdelavi deklaracij blaga z računalniki ali drugimi avtomatskimi tiskalniki(86/6/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju predloga Komisije,ker lahko Skupnost sprejme priporočilo Sveta za carinsko sodelovanje z 16. junija 1982 o izdelavi deklaracij blaga z računalniki ali drugimi avtomatskimi tiskalniki s takojšnjim učinkom,SKLENIL:Člen 1Priporočilo Sveta za carinsko sodelovanje 16. junija 1982 o izdelavi deklaracij blaga z računalniki ali drugimi avtomatskimi tiskalniki se v imenu Skupnosti sprejme s takojšnjim učinkom.Besedilo priporočila je priloženo temu sklepu.Člen 2Predsednik Sveta je pooblaščen za imenovanje pooblaščenca, ki uradno obvesti generalnega sekretarja Sveta za carinsko sodelovanje, da bo Skupnost s takojšnjim učinkom sprejela priporočilo iz člena 1.V Bruslju, 20. januarja 1986Za SvetPredsednikG. Braks--------------------------------------------------PRIPOROČILO SVETA ZA CARINSKO SODELOVANJEz dne 16. junija 1982o izdelavi deklaracij blaga z računalniki ali drugimi avtomatskimi tiskalnikiSVET ZA CARINSKO SODELOVANJE,z željo poenostaviti postopke v mednarodni trgovini tako, da bi imeli deklaranti čim večje možnosti za uporabo sodobnih načinov izdelave dokumentov za mednarodno trgovino,ker metode avtomatske obdelave podatkov omogočajo deklarantom izdelavo deklaracij blaga z računalniki ali drugimi avtomatskimi tiskalniki na natisnjenih obrazcih ali praznem papirju, ki se v bistvenih lastnostih ujemajo z uradnim vzorcem, ki ga je določil carinski ali drugi pristojni organ,priporoča, da države, ne glede na to, ali so članice Sveta ali ne, ter carinske ali gospodarske unije dovolijo deklarantom, da pod pogoji, ki jih določijo carinski ali drugi pristojni organi, izdelajo svoje deklaracije blaga z računalniki ali drugimi avtomatskimi tiskalniki na natisnjenih obrazcih ali praznem papirju. Takšno dovoljenje je odvisno zlasti od pogoja, da se tako izdelane deklaracije v bistvenih lastnostih ujemajo z uradnim vzorcem, ki ga je določil carinski ali drugi pristojni organ,naproša države, ne glede na to, ali so članice Sveta ali ne, ter carinske ali gospodarske unije, ki sprejmejo to priporočilo, da generalnega sekretarja uradno obvestijo o sprejetju priporočila, o dnevu, ko ga bodo začele uporabljati, in o pogojih uporabe. Generalni sekretar bo sporočil ta podatek carinskim upravam vseh članic. Sporočil ga bo tudi katerikoli carinski upravi držav nečlanic ali katerikoli carinski ali gospodarski uniji, ki je sprejela to priporočilo.--------------------------------------------------


title: Sklep Sveta 2012/420/SZVP z dne 23. julija 2012 o spremembi Sklepa 2011/782/SZVP o omejevalnih ukrepih proti Siriji

text:
               24.7.2012

               SL

               Uradni list Evropske unije

               L 196/59

         SKLEP SVETA 2012/420/SZVP
   z dne 23. julija 2012
   o spremembi Sklepa 2011/782/SZVP o omejevalnih ukrepih proti Siriji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 1. decembra 2011 sprejel Sklep 2011/782/SZVP. (1)

               (2)

               Da bi dodatno okrepili izvajanje ukrepov iz Sklepa 2011/782/SZVP, bi morale države članice v svojih pristaniščih, na svojih letališčih ter v svojem teritorialnem morju pregledati vsa plovila in zrakoplove, ki so namenjeni v Sirijo in sicer, če je to potrebno v skladu z mednarodnim pravom, z dovoljenjem države članice zastave, če ima zadevna država članica informacije, na podlagi katerih se utemeljeno sumi, da tovor na teh plovilih in zrakoplovih vsebuje orožje ali opremo, blago ali tehnologijo, ki se lahko uporabi za notranjo represijo in katere dobava, prodaja, prenos ali izvoz je prepovedan ali pogojen z dovoljenjem na podlagi Sklepa 2011/782/SZVP.

               (3)

               Poleg tega bi moralo biti vključeno odstopanje od zamrznitve sredstev in gospodarskih virov v zvezi s prenosom sredstev pri zagotavljanju finančne podpore sirskim državljanom, ki se izobražujejo, poklicno usposabljajo ali so vključeni v akademske raziskave v Uniji.

               (4)

               Sklep 2011/782/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2011/782/SZVP se spremeni:

               (1)

               vstavi se naslednji člen:
               „Člen 17b
               1.   Če ima država članice informacije, na podlagi katerih utemeljeno sumi, da tovor na plovilih in zrakoplovih, namenjenih v Sirijo,vsebuje predmete, katerih dobava, prodaja, prenos ali izvoz je prepovedan na podlagi člena 1 ali je pogojen z dovoljenjem na podlagi člena 1a, v skladu z nacionalno zakonodajo ter ob upoštevanju mednarodnega prava, zlasti pomorskega prava in ustreznih mednarodnih sporazumov o civilnem letalstvu in sporazumih o pomorskem prometu pregleda vsa takšna plovila in zrakoplove v svojih pristaniščih in na svojih letališčih ter v svojem teritorialnem morju vodah, v skladu z odločitvami in zmožnostmi svojih pristojnih organov ter, če je to potrebno v skladu z mednarodnim pravom za teritorialno morje, z dovoljenjem države članice zastave.
               2.   Države članice, ki odkrijejo predmete, katerih dobava, prodaja, prenos ali izvoz je na podlagi člena 1 ali 1a prepovedan, jih v skladu s svojo nacionalno zakonodajo in ob upoštevanju mednarodnega prava zasežejo in odstranijo.
               3.   Države članice v skladu s svojo nacionalno zakonodajo sodelujejo pri pregledih in odstranjevanju na podlagi odstavkov 1 in 2.
               4.   Od zrakoplovov in plovil, ki prevažajo tovor v Sirijo, se za vse blago, ki se prinese v državo članico ali iz nje, pred prihodom ali pred odhodom zahtevajo dodatne informacije.“;

               (2)

               v členu 19 se doda naslednji odstavek:
               „10.   Odstavka 1 in 2 se ne uporabljata za prenos zamrznjenih sredstev ali gospodarskih virov s strani finančnega subjekta iz seznama v prilogi I ali II ali prek njega, če se prenos nanaša na plačilo s strani osebe ali subjekta, ki nista uvrščena na seznam v prilogi I ali II, v povezavi z zagotavljanjem finančne podpore sirskim državljanom, ki se izobražujejo, poklicno usposabljajo ali so vključeni v akademske raziskave v Uniji, če se zadevna država članica v posamičnem primeru prepriča, da plačilo ne bo neposredno ali posredno prejela oseba ali subjekt iz odstavka 1.“

         Člen 2
   Ta sklep začne veljati na dan objave v Uradnem listu Evropske unije.

      V Bruslju, 23. julija 2012

            Za Svet

            Predsednica

         C. ASHTON

      (1)  UL L 319, 2.12.2011, str. 56.


Sklep Evropskega parlamenta z dne 29. novembra 2007 o imenovanju Huberta Webra za člana Računskega sodišča (C6-0310/2007 - 2007/0819(CNS))


title: 2009/30/ES: Sklep Evropskega parlamenta in Sveta z dne 14. januarja 2009 o imenovanju evropskega nadzornika za varstvo podatkov in pomočnika nadzornika

text:
               16.1.2009

               SL

               Uradni list Evropske unije

               L 11/83

      SKLEP EVROPSKEGA PARLAMENTA IN SVETA

   z dne 14. januarja 2009
   o imenovanju evropskega nadzornika za varstvo podatkov in pomočnika nadzornika
   (2009/30/ES)
   EVROPSKI PARLAMENT IN SVET EVROPSKE UNIJE STA –
   ob upoštevanju Uredbe (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (1) in zlasti člena 42(1) Uredbe,
   ob upoštevanju predlaganega seznama kandidatov, ki ga je pripravila Komisija 21. oktobra 2008, v skladu s členom 42(1) Uredbe (ES) št. 45/2001, po javnem razpisu za predložitev kandidatur za imenovanje evropskega nadzornika za varstvo podatkov in pomočnika nadzornika,
   ker je treba s skupnim soglasjem med Evropskim parlamentom in Svetom imenovati evropskega nadzornika za varstvo podatkov in pomočnika nadzornika, in sicer od 17. januarja 2009 za obdobje petih let –
   SKLENILA:
   Člen 1
   Za obdobje od 17. januarja 2009 do 16. januarja 2014 sta imenovana:

               —

               evropski nadzornik za varstvo podatkov: g. Peter HUSTINX,

               —

               pomočnik nadzornika: g. Giovanni BUTTARELLI.

         Člen 2
   Ta sklep začne učinkovati na dan sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 14. januarja 2009

            Za Evropski parlament

            Predsednik

         H.-G. PÖTTERING

            Za Svet

            Predsednik

         A. VONDRA

      (1)  UL L 8, 12.1.2001, str. 1.


title: 2011/831/EU: Sklep Sveta z dne 1. decembra 2011 o praktičnih in postopkovnih ureditvah Sveta za imenovanje štirih članov evropske žirije za ukrep Evropske unije o znaku evropske dediščine

text:
               14.12.2011

               SL

               Uradni list Evropske unije

               L 330/23

         SKLEP SVETA
   z dne 1. decembra 2011
   o praktičnih in postopkovnih ureditvah Sveta za imenovanje štirih članov evropske žirije za ukrep Evropske unije o znaku evropske dediščine
   (2011/831/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa št. 1194/2011/EU Evropskega parlamenta in Sveta z dne 16. novembra 2011 o uvedbi ukrepa Evropske unije za znak evropske dediščine (1), zlasti člena 8 Sklepa,
   ob upoštevanju naslednjega:

               (1)

               V členu 8 Sklepa št. 1194/2011/EU je določeno, da se ustanovi evropska žirija neodvisnih strokovnjakov (v nadaljnjem besedilu: evropska žirija), sestavljena iz trinajstih članov, ki jih imenujejo evropske institucije in organi, pri čemer štiri člane imenuje Svet za obdobje treh let.

               (2)

               Vse institucije in organi bi si morali prizadevati za to, da bi se strokovno znanje imenovanih članov evropske žirije čim bolj dopolnjevalo.

               (3)

               Države članice, katerih vsaj en državljan je v času javnega poziva za zbiranje kandidatur član evropske žirije in ga je imenovala institucija ali organ razen Sveta, se spodbuja, naj pri svojem odločanju o sodelovanju v postopku upoštevajo večjo geografsko uravnoteženost in bolj uravnoteženo zastopanost spolov v evropski žiriji.

               (4)

               Zato bi Svet moral odločati o praktičnih in postopkovnih ureditvah za imenovanje štirih članov evropske žirije.

               (5)

               Te ureditve bi morale biti pravične, enostavne za izvajanje, brez diskriminacije in pregledne ter si prizadevati za to, da imenovani člani evropske žirije ustrezno izpolnjujejo svoje obveznosti.

               (6)

               Če je to potrebno, bi bilo treba te ureditve prilagoditi glede na rezultate ocen ukrepa za znak evropske dediščine iz člena 18 Sklepa št. 1194/2011/EU –

         SPREJEL NASLEDNJI SKLEP:
   Člen 1
   Svet o imenovanjih štirih članov evropske žirije odloča v skladu s praktičnimi in postopkovnimi ureditvami iz člena 2.
   Člen 2
   1.   Države članice oddajo vloge za kandidature članov evropske žirije. Države članice pri postopku sodelujejo prostovoljno. Vsaka država članica lahko predlaga samo enega kandidata. Da bi zagotovili geografsko uravnoteženo zastopanost, pri tem postopku ne sodelujejo države članice, katerih strokovnjake je imenoval Svet v prejšnjem mandatu.
   2.   Vloge so v skladu z zahtevami iz dela 1 Priloge podane v pisni obliki in jasno izkazujejo, da je zadevni kandidat neodvisen strokovnjak z bistvenimi izkušnjami in znanjem s področij, na katera se navezujejo cilji ukrepa, in da bo predan delu evropske žirije. Te vloge vsebujejo tudi podpisano izjavo iz dela 2 Priloge.
   3.   V vlogi se za vsakega kandidata določi glavno strokovno področje, ki je eno od naslednjih:

               —

               evropska zgodovina in kultura,

               —

               izobraževanje in mladina,

               —

               upravljanje na področju kulture, vključno s kulturno dediščino,

               —

               komuniciranje in turizem.

         4.   Organizirano bo žrebanje vlog, ki jih odobri ustrezno pripravljalno telo Sveta, da bi izbrali po enega kandidata za vsako od štirih področij iz odstavka 3. Izbran bo prvi izžrebani kandidat s posameznega področja. To izbiro nato potrdi še Svet.
   5.   Če za eno ali več področij ni nobenega kandidata, se enega ali več dodatnih kandidatov izžreba s področij, kjer je največ kandidatov. Če je na posameznem področju le en kandidat, se ta izbere brez žreba.
   6.   Če član evropske žirije ne more opravljati svojih nalog, država članica, ki ga je imenovala, čimprej imenuje zamenjavo. To imenovanje izpolnjuje zahteve iz delov 1 in 2 Priloge in velja za preostanek mandata zadevnega člana.
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 1. decembra 2011

            Za Svet

            Predsednik

         W. KOSINIAK-KAMYSZ

      (1)  UL L 303, 22.11.2011, str. 1.

      PRILOGA

         SEZNAM ZAHTEV, KI JIH MORAJO IZPOLNJEVATI KANDIDATI

      DEL 1
      VSAKA PISNA VLOGA VSEBUJE:

                  —

                  opis kandidatove izobrazbe, delovnih izkušenj in izjemnih dosežkov, na katere se navezujejo cilji ukrepa in merila, ki jih morajo izpolnjevati spomeniška območja,

                  —

                  izbiro določenega strokovnega področja s priloženo obrazložitvijo.

            DEL 2
      VSAKA VLOGA VSEBUJE NASLEDNJO PISNO IZJAVO:
      „Zavedam se:

                  —

                  dolžnosti, ki jih prinaša delovno mesto člana in lahko delu v evropski žiriji namenim ustrezno število delovnih dni na leto,

                  —

                  da članstvo v evropski žiriji ne pomeni častnega mesta in da bom od Komisije prejemal plačilo za to delo ter povrnitev stroškov potovanja in nastanitve,

                  —

                  da moram dolžnosti opravljati neodvisno in vsako leto podpisati izjavo, s katero potrjujem, da nisem v dejanskem ali morebitnem navzkrižju interesov v skladu s členom 8(5) Sklepa št. 1194/2011/EU.“.


title: Sklep (EU) 2017/741 Evropskega parlamenta in Sveta z dne 5. aprila 2017 o uporabi Solidarnostnega sklada Evropske unije za zagotovitev pomoči Združenemu kraljestvu, Cipru in Portugalski

text:
               28.4.2017

               SL

               Uradni list Evropske unije

               L 111/6

         SKLEP (EU) 2017/741 EVROPSKEGA PARLAMENTA IN SVETA
   z dne 5. aprila 2017
   o uporabi Solidarnostnega sklada Evropske unije za zagotovitev pomoči Združenemu kraljestvu, Cipru in Portugalski
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (1) in zlasti člena 4(3) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 11 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Namen Solidarnostnega sklada Evropske unije (v nadaljnjem besedilu: sklad) je omogočiti Uniji, da se hitro, učinkovito in prožno odziva na izredne razmere in tako izkaže svojo solidarnost s prebivalstvom območij, ki so jih prizadele naravne nesreče.

               (2)

               Sredstva sklada ne smejo presegati najvišjega letnega zneska 500 000 000 EUR (cene iz leta 2011), kot je določeno v členu 10 Uredbe Sveta (EU, Euratom) št. 1311/2013 (3).

               (3)

               Združeno kraljestvo je 26. februarja 2016 vložilo vlogo za uporabo sredstev sklada zaradi poplav, ki so prizadele 11 regij v obdobju od decembra 2015 do januarja 2016. V vlogi so organi Združenega kraljestva poudarili, da je bilo ocenjevanje škode nepopolno in da so zadevne številke le začasne. Končni dosje o vlogi je bil zaključen 22. septembra 2016.

               (4)

               Ciper je 5. septembra 2016 vložil vlogo za uporabo sredstev sklada zaradi posledic hude suše, ki se je začela oktobra 2015, in požarov 18. in 19. junija 2016.

               (5)

               Portugalska je 21. septembra 2016 vložila vlogo za uporabo sredstev sklada zaradi požarov na otoku Madeira med 8. in 13. avgustom 2016.

               (6)

               Vloge Združenega kraljestva, Cipra in Portugalske izpolnjujejo pogoje za zagotovitev finančnega prispevka iz sklada, kot je določeno v členu 4 Uredbe (ES) št. 2012/2002.

               (7)

               Zato bi bilo treba uporabiti sklad za zagotovitev finančnega prispevka za Združeno kraljestvo, Ciper in Portugalsko.

               (8)

               Da bi se sredstva sklada lahko čim prej uporabila, bi se moral ta sklep uporabljati od datuma sprejetja –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2017 se iz Solidarnostnega sklada Evropske unije uporabijo naslednja sredstva v odobritvah za prevzem obveznosti in odobritvah plačil:

               (a)

               znesek v višini 60 301 050 EUR za Združeno kraljestvo;

               (b)

               znesek v višini 7 298 760 EUR za Ciper;

               (c)

               znesek v višini 3 925 000 EUR za Portugalsko.

         Člen 2
   Ta sklep začne veljati na dan objave v Uradnem listu Evropske unije.
   Uporablja se od 5. aprila 2017.

      V Strasbourgu, 5. aprila 2017

            Za Evropski parlament

            Predsednik

         A. TAJANI

            Za Svet

            Predsednik

         I. BORG

      (1)  UL L 311, 14.11.2002, str. 3.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).


title: Sklep Sveta z dne 12. junija 2014 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               13.6.2014

               SL

               Uradni list Evropske unije

               C 180/3

         SKLEP SVETA
   z dne 12. junija 2014
   o imenovanju in zamenjavi članov upravnega odbora Evropskega centra za razvoj poklicnega usposabljanja
   (2014/C 180/04)
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje, ki ga je dala francoska vlada,
   ob upoštevanju naslednjega:

               (1)

               Svet je s sklepom z dne 16. julija 2012 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2012 do 17. septembra 2015.

               (2)

               Zaradi odstopa Jean-Marca HUARTA se je sprostilo mesto francoskega člana v skupini vladnih predstavnikov upravnega odbora navedenega centra.

               (3)

               Člana upravnega odbora navedenega centra bi bilo treba imenovati za preostanek sedanjega mandata, ki se izteče 17. septembra 2015 –

         SPREJEL NASLEDNJI SKLEP:
   Edini člen
   Za članico upravnega odbora Evropskega centra za razvoj poklicnega usposabljanja se za preostanek mandata, tj. do 17. septembra 2015, imenuje:
   PREDSTAVNIKI VLAD

               FRANCIJA

               Brigitte DORIATH

      V Luxembourgu, 12. junija 2014

            Za Svet

            Predsednik

         Y. MANIATIS

      (1)  UL L 39, 13.2.1975, str. 1.

      (2)  UL C 228, 31.7.2012, str. 3.


title: 2014/242/EU: Sklep Sveta z dne 14. aprila 2014 o sklenitvi Sporazuma med Evropsko unijo in Azerbajdžansko republiko o poenostavitvi izdajanja vizumov

text:
               30.4.2014

               SL

               Uradni list Evropske unije

               L 128/47

         SKLEP SVETA
   z dne 14. aprila 2014
   o sklenitvi Sporazuma med Evropsko unijo in Azerbajdžansko republiko o poenostavitvi izdajanja vizumov

      (2014/242/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti točke (a) člena 77(2) v povezavi s točko (a) drugega pododstavka člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               V skladu s Sklepom Sveta 2013/695/EU (1) je Komisija dne 29. novembra 2013 podpisala Sporazum med Evropsko unijo in Azerbajdžansko republiko o poenostavitvi izdajanja vizumov (v nadaljnjem besedilu: Sporazum), s pridržkom njegove poznejše sklenitve.

               (2)

               Sporazum bi bilo treba odobriti.

               (3)

               Ta sklep predstavlja razvoj določb schengenskega pravnega reda pri katerem Združeno kraljestvo ne sodeluje v skladu s Sklepom Sveta 2000/365/ES (2); Združeno kraljestvo torej ne sodeluje pri sprejetju tega akta, ki zato zanj ni zavezujoč in se v njem ne uporablja.

               (4)

               Ta sklep predstavlja razvoj določb schengenskega pravnega reda pri katerem Irska ne sodeluje v skladu s Sklepom Sveta 2002/192/ES (3); Irska torej ne sodeluje pri sprejetju tega akta, ki zato zanjo ni zavezujoč in se v njej ne uporablja.

               (5)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Sporazum med Evropsko unijo in Azerbajdžansko republiko o poenostavitvi izdajanja vizumov se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta v imenu Unije poda uradno obvestilo iz člena 14(1) Sporazuma (4).
   Člen 3
   Ta sklep začne veljati na dan sprejetja.

      V Luxembourgu, 14. aprila 2014

            Za Svet

            Predsednik

         A. TSAFTARIS

      (1)  Sklep Sveta 2013/695/EU z dne 25. novembra 2013 o podpisu Sporazuma med Evropsko unijo in Azerbajdžansko republiko o poenostavitvi izdajanja vizumov, v imenu Evropske unije (UL L 320, 30.11.2013, str. 7).

      (2)  Sklep Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (3)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

      (4)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Sklep Sveta 2012/206/SZVP z dne 23. aprila 2012 o spremembi Sklepa 2011/782/SZVP o omejevalnih ukrepih proti Siriji

text:
               24.4.2012

               SL

               Uradni list Evropske unije

               L 110/36

         SKLEP SVETA 2012/206/SZVP
   z dne 23. aprila 2012
   o spremembi Sklepa 2011/782/SZVP o omejevalnih ukrepih proti Siriji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 1. decembra 2011 sprejel Sklep 2011/782/SZVP (1).

               (2)

               Svet meni, da je zaradi resnosti razmer v Siriji potrebna uvedba dodatnih omejevalnih ukrepov proti režimu v Siriji.

               (3)

               Zato bi bilo treba prodajo, dobavo, prenos ali izvoz dodatnega blaga in tehnologije, ki bi se lahko uporabila za notranjo represijo, prepovedati ali pogojiti z dovoljenjem.

               (4)

               Prepovedati bi bilo treba tudi prodajo, dobavo, prenos ali izvoz luksuznega blaga v Sirijo.

               (5)

               Sklep 2011/782/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2011/782/SZVP se spremeni:

               1)

               člen 1 se nadomesti z naslednjim:
               "Člen 1
               1.   Za državljane držav članic ali z njihovih ozemelj ali z uporabo plovil, ki plujejo pod njihovo zastavo, ali njihovih zrakoplovov velja prepoved prodaje, dobave, prenosa ali izvoza v Sirijo orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za navedeno, kakor tudi opreme, ki bi se lahko uporabila za notranjo represijo, ne glede na izvor navedenega.
               2.   Za državljane držav članic ali z njihovih ozemelj ali z uporabo plovil, ki plujejo pod njihovo zastavo, ali njihovih zrakoplovov velja prepoved prodaje, dobave, prenosa ali izvoza v Sirijo nekatere druge opreme, blaga in tehnologije, ki bi se lahko uporabili za notranjo represijo ali za izdelavo in vzdrževanje izdelkov, ki bi se lahko uporabili za notranjo represijo, ne glede na izvor navedenega.
               Unija sprejme potrebne ukrepe za določitev predmetov, za katere se uporablja ta odstavek.
               3.   Prepovedano je:

                           (a)

                           neposredno ali posredno zagotavljanje tehnične pomoči, posredniških ali drugih storitev, povezanih s predmeti iz odstavkov 1 in 2 ali z dobavljanjem, izdelavo, vzdrževanjem in uporabo takih predmetov, fizičnim ali pravnim osebam, subjektom ali organom v Siriji ali za uporabo v tej državi;

                           (b)

                           neposredno ali posredno financiranje ali zagotavljanje finančne pomoči v zvezi s predmeti iz odstavkov 1 in 2, vključno zlasti z nepovratnimi sredstvi, posojili in izvozno kreditnimi zavarovanji, za vsako prodajo, dobavo, prenos ali izvoz takih predmetov ali za zagotavljanje tehnične pomoči, posredniških ali drugih storitev v zvezi z navedenim fizičnim ali pravnim osebam, subjektom ali organom v Siriji ali za uporabo v tej državi.";

               2)

               vstavi se naslednji člen:
               "Člen 1a
               1.   Za državljane držav članic ali z njihovih ozemelj ali z uporabo plovil, ki plujejo pod njihovo zastavo, ali njihovih zrakoplovov je za prodajo, dobavo, prenos ali izvoz v Sirijo nekatere opreme, blaga ali tehnologije, ki niso tisti iz člena 1(2), ki bi se lahko uporabili za notranjo represijo ali za izdelavo in vzdrževanje izdelkov, ki bi se lahko uporabili za notranjo represijo, potrebno dovoljenje, ki ga za vsak primer posebej izdajo pristojni organi države članice izvoznice.
               Unija sprejme potrebne ukrepe za določitev predmetov, za katere se uporablja ta odstavek.
               2.   Tudi za zagotavljanje:

                           (a)

                           tehnične pomoči, posredniških ali drugih storitev, povezanih s predmeti iz odstavka 1 ali z dobavljanjem, izdelavo, vzdrževanjem in uporabo takih predmetov, fizičnim ali pravnim osebam, subjektom ali organom v Siriji ali za uporabo v tej državi;

                           (b)

                           financiranja ali finančne pomoči v zvezi s predmeti iz odstavka 1, vključno zlasti z nepovratnimi sredstvi, posojili in izvoznimi kreditnimi zavarovanji, za vsako prodajo, dobavo, prenos ali izvoz takih predmetov ali za zagotavljanje tehnične pomoči, posredniških ali drugih storitev v zvezi z navedenim fizičnim ali pravnim osebam, subjektom ali organom v Siriji ali za uporabo v tej državi,

                     je potrebno dovoljenje pristojnega organa države članice izvoznice.";

               3)

               vstavi se naslednji člen:
               "Člen 8b
               Za državljane držav članic ali z njihovih ozemelj ali z uporabo plovil, ki plujejo pod njihovo zastavo, ali njihovih zrakoplovov velja prepoved prodaje, dobave, prenosa ali izvoza luksuznega blaga v Sirijo, ne glede na izvor navedenega.
               Unija sprejme potrebne ukrepe za določitev predmetov, za katere se uporablja ta člen."

         Člen 2
   Ta sklep začne veljati na dan sprejetja.

      V Luxembourgu, 23. aprila 2012

            Za Svet

            Predsednica

         C. ASHTON

      (1)  UL L 319, 2.12.2011, str. 56.


title: Sklep Sveta 2013/730/SZVP z dne 9. decembra 2013 v podporo dejavnostim SEESAC za razorožitev in nadzor nad oborožitvijo v Jugovzhodni Evropi v okviru strategije EU za boj proti nedovoljenemu kopičenju osebnega in lahkega orožja in pripadajočega streliva

text:
               11.12.2013

               SL

               Uradni list Evropske unije

               L 332/19

         SKLEP SVETA 2013/730/SZVP
   z dne 9. decembra 2013
   v podporo dejavnostim SEESAC za razorožitev in nadzor nad oborožitvijo v Jugovzhodni Evropi v okviru strategije EU za boj proti nedovoljenemu kopičenju osebnega in lahkega orožja in pripadajočega streliva
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti členov 26(2) in 31(1) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Evropski svet je 13. decembra 2003 sprejel evropsko varnostno strategijo, v kateri je določenih pet ključnih izzivov za Unijo: terorizem, širjenje orožja za množično uničevanje, regionalni konflikti, odpoved države in organizirani kriminal. Posledice nedovoljene proizvodnje in prenosa konvencionalnega orožja ter prometa z njim, vključno z osebnim in lahkim orožjem (v nadaljnjem besedilu: SALW - small arms and light weapons), ter njegovega pretiranega kopičenja in nenadzorovanega širjenja so osrednji problem štirih od teh petih izzivov. To povečuje negotovost v Jugovzhodni Evropi, v njenih sosednjih regijah in številnih drugih območjih po svetu, zaostruje konflikte in spodkopava pokonfliktno gradnjo miru ter s tem resno ogroža mir in varnost.

               (2)

               Evropski svet je 15. in 16. decembra 2005 sprejel strategijo EU za boj proti nedovoljenemu kopičenju SALW in pripadajočega streliva ter trgovini z njim, s katero je določil smernice za ukrepanje Unije v zvezi s SALW. V tej strategiji sta Balkan in Jugovzhodna Evropa opredeljena kot regija, kjer je prekomerno kopičenje in širjenje SALW še posebno velik problem. V njej je navedeno, da bo Unija posebno pozornost namenila Srednji in Vzhodni Evropi, ter s posebnim sklicevanjem na Balkan poudarjeno, da bo podpora učinkovitemu multilateralizmu in ustreznim regionalnim pobudam zagotovila učinkovit instrument za njeno izvajanje. V tej strategiji se poleg tega posebej spodbuja potreba po sodelovanju v prizadevanjih, da se v Vzhodni Evropi zmanjšajo presežne zaloge SALW, ki izhajajo iz hladne vojne.

               (3)

               Leta 2012 so vse države članice ZN na drugi konferenci za pregled Akcijskega programa ZN za preprečevanje vseh vidikov nezakonitega trgovanja z osebnim in lahkim orožjem, boj proti njim in njihovo izkoreninjenje (v nadaljnjem besedilu: akcijski program ZN), ki je bil sprejet 20. julija 2001, ponovno poudarile svojo zavezanost k preprečevanju nedovoljene trgovine s SALW ter se zavzele za ukrepe, s katerimi bi dodatno razširili učinkovito vlogo, ki jo lahko imajo regionalne in podregionalne organizacije pri izvajanju akcijskega programa ZN in mednarodnega instrumenta, ki bi državam omogočil pravočasno in zanesljivo prepoznavanje in izsleditev nedovoljenega osebnega in lahkega orožja (v nadaljnjem besedilu: mednarodni instrument za izsleditev).

               (4)

               Center jugovzhodne in vzhodne Evrope za nadzor nad osebnim in lahkim orožjem (v nadaljnjem besedilu: SEESAC), ki je bil leta 2002 ustanovljen v Beogradu in deluje pod skupnim mandatom Programa Združenih narodov za razvoj (UNDP) in Sveta za regionalno sodelovanje (naslednik Pakta stabilnosti za Jugovzhodno Evropo), pomaga nacionalnim in regionalnim zainteresiranim stranem pri nadzoru nad SALW ter strelivom in zmanjševanju njegovega širjenja in zlorabe ter s tem prispeva k večji stabilnosti, varnosti in razvoju v Jugovzhodni in Vzhodni Evropi. SEESAC namenja posebno pozornost razvoju regionalnih projektov za reševanje vprašanja čezmejnega pretoka orožja.

               (5)

               Unija je SEESAC že podprla s Sklepom Sveta 2002/842/SZVP, podaljšanim in spremenjenim s sklepoma Sveta 2003/807/SZVP (1) in 2004/791/SZVP (2) z dne 22. novembra 2004. Unija je dejavnosti SEESAC za nadzor nad oborožitvijo nazadnje podprla s Sklepom Sveta 2010/179/SZVP (3).

               (6)

               Unija želi financirati še en projekt SEESAC za zmanjšanje grožnje nedovoljenega širjenja osebnega in lahkega orožja (SALW) in pripadajočega streliva ter trgovine z njim v Jugovzhodni Evropi, da bi še naprej prispevala k zmanjšanju tveganja njihove nedovoljene trgovine in tako dosegla zgoraj navedene cilje –

         SPREJEL NASLEDNJI SKLEP:
   Člen 1
   1.   Unija zaradi izvajanja strategije EU za boj proti nedovoljenemu kopičenju in trgovini z osebnim in lahkim orožjem (SALW) ter pripadajočim strelivom in zaradi spodbujanja miru in varnosti podpira dejavnosti projekta za zmanjšanje grožnje nedovoljenega širjenja osebnega in lahkega orožja (SALW) in pripadajočega streliva ter trgovine z njim v Jugovzhodni Evropi, ki imajo naslednje specifične cilje:

               —

               povečati varnost zalog SALW ter pripadajočega streliva v Jugovzhodni Evropi,

               —

               zmanjšati razpoložljive zaloge SALW ter pripadajočega streliva v Jugovzhodni Evropi z dejavnostmi uničevanja,

               —

               izboljšati označevanje in sledenje z zagotavljanjem podpore vzpostavitvi ali razširitvi obstoječih elektronskih sistemov za registracijo in evidentiranje orožja v Jugovzhodni Evropi,

               —

               izboljšati nadzor nad SALW in pripadajočim strelivom s spodbujanjem in lajšanjem širjenja znanja, izmenjave informacij in ozaveščanjem na podlagi tesnejšega regionalnega sodelovanja v Jugovzhodni Evropi,

               —

               podpreti zbiranje nezakonitega SALW, eksplozivnih naprav in sredstev ter povezanega streliva pri prebivalcih držav jugovzhodne Evrope.

         Projekt, ki je podrobneje opisan v Prilogi, financira Unija.
   Člen 2
   1.   Za izvajanje tega sklepa je odgovoren visoki predstavnik Unije za skupno zunanjo in varnostno politiko (v nadaljnjem besedilu: VP).
   2.   Tehnična izvedba projekta iz člena 1 se zaupa SEESAC.
   3.   SEESAC opravlja svoje naloge v okviru odgovornosti VP. V ta namen se VP po potrebi dogovarja z UNDP, ki deluje v imenu SEESAC.
   Člen 3
   1.   Finančna sredstva za izvajanje projekta iz člena 1, ki ga financira Unija, znašajo 5 127 650 EUR. Predvideni skupni proračun za celotni program je 14 335 403 EUR. Program sofinancirajo Unija, Ministrstvo za zunanje zadeve Kraljevine Norveške in upravičenec.
   2.   Odhodki, ki se financirajo iz sredstev, določenih v odstavku 1, se upravljajo v skladu s postopki in pravili, ki se uporabljajo za proračun Unije.
   3.   Komisija nadzira pravilno upravljanje odhodkov iz odstavka 1. Komisija v ta namen sklene ustrezen sporazum z UNDP, ki deluje v imenu SEESAC. V sporazumu je določeno, da SEESAC zagotovi razpoznavnost prispevka Unije, ustrezno njegovemu obsegu.
   4.   Komisija si prizadeva skleniti sporazum iz odstavka 3, kakor hitro je to mogoče po začetku veljavnosti tega sklepa. Če ima Komisija v tem postopku kakršne koli težave, o tem obvesti Svet, kakor tudi o datumu sklenitve sporazuma.
   Člen 4
   1.   VP poroča Svetu o izvajanju tega sklepa na podlagi rednih četrtletnih poročil, ki jih pripravi SEESAC. Ta poročila so podlaga za ocenjevanje, ki ga izvede Svet.
   2.   Komisija poroča o finančnih vidikih projekta iz člena 1.
   Člen 5
   1.   Ta sklep začne veljati na dan sprejetja.
   2.   Ta sklep preneha veljati 36 mesecev po datumu sklenitve sporazuma iz člena 3(3). Ne glede na navedeno preneha veljati šest mesecev po začetku njegove veljavnosti, če navedeni sporazum do takrat ni sklenjen.

      V Bruslju, 9. decembra 2013

            Za Svet

            Predsednica

         A. PABEDINSKIENĖ

      (1)  Sklep Sveta 2003/807/SZVP z dne 17. novembra 2003 o razširitvi in spremembi Sklepa 2002/842/SZVP o izvajanju Skupnega ukrepa 2002/589/SZVP o prispevku Evropske unije v boju proti destabilizirajočemu kopičenju in razširjanju lahkega orožja in orožja majhnega kalibra v jugovzhodni Evropi (UL L 302, 20.11.2003, str. 39).

      (2)  Sklep Sveta 2004/791/SZVP z dne 22. novembra 2004 o podaljšanju in spremembi Sklepa 2003/842/SZVP o izvajanju Skupnega ukrepa 2002/589/SZVP z namenom, da bi Evropska unija prispevala k boju proti destabilizirajočemu kopičenju in širjenju osebnega orožja in lahkega orožja v jugovzhodni Evropi (UL L 348, 24.11.2004, str. 46).

      (3)  Sklep Sveta 2010/179/SZVP z dne 11. marca 2010 v podporo dejavnostim SEESAC za nadzor nad oborožitvijo na Zahodnem Balkanu v okviru strategije EU za boj proti nedovoljenemu kopičenju in trgovini z osebnim in lahkim orožjem (SALW) ter pripadajočim strelivom (UL L 80, 26.3.2010, str. 48).

      PRILOGA

         Prispevek Evropske Unije k Projektu SEESAC za zmanjšanje grožnje nedovoljenega širjenja osebnega in lahkega orožja in pripadajočega streliva (SALW) ter trgovine z njim v Jugovzhodni Evropi

      1.   Uvod in cilji

      Zaradi velikega kopičenja osebnega in lahkega orožja ter zalog streliva v Jugovzhodni Evropi v preteklosti, nezadostnega števila varnih skladišč in še vedno pomanjkljivih zmogljivosti za njihovo popolno varnost predstavljajo države v regiji precejšnjo skrb in pomemben izziv v strategiji Evropske unije za boj proti nedovoljenemu kopičenju osebnega in lahkega orožja (SALW) in pripadajočega streliva ter trgovini z njim. Pomemben del v prizadevanjih za izpolnitev ciljev strategije EU glede SALW je tako nadaljevanje prejšnje podpore Unije v boju proti grožnji, ki jo predstavljata širjenje SALW in nedovoljena trgovina z njim v Jugovzhodni Evropi in iz tega območja.
      Skupni cilj projekta je spodbujanje mednarodnega miru in varnosti s stalno podporo prizadevanjem za zmanjšanje grožnje, ki jo predstavljata kopičenje SALW in pripadajočega streliva ter nedovoljena trgovina z njim v Jugovzhodni Evropi. Zlasti se bo s projektom zmanjšala razpoložljivost presežka SALW in pripadajočega streliva, izboljšala varnost skladišč, izboljšalo sledenje orožja na podlagi povečane registracije in označevanja, izboljšal prenos informacij in znanja ter povečalo ozaveščanje o grožnji, ki jo predstavlja SALW. Program bo poleg tega deloval v okviru Sveta za regionalno sodelovanje in tako prispeval k stabilnosti v Jugovzhodni Evropi.
      Zlasti na podlagi uspešnega izvajanja Sklepa Sveta 2010/179/SZVP in v skladu s strategijo EU glede SALW je torej cilj tega nadaljevalnega projekta dodatno okrepiti nacionalne nadzorne sisteme in nadaljevati s spodbujanjem regionalnih mehanizmov, ki vodijo k multilateralizmu, in tako preprečiti dobavo in destabilizirajoče širjenje SALW in pripadajočega streliva. Poleg tega bo za zagotovitev celovitejše regionalne razsežnosti ta nadaljevalni projekt v regionalne procese nadzora nad SALW vključil tudi Republiko Moldavijo in Kosovo (1), da se zagotovi resnično celovit, regionalni pristop z dolgoročnim učinkom in trajnostjo.
      2.   Izbor izvajalske agencije in usklajevanje z drugimi zadevnimi finančnimi pobudami

      SEESAC je skupna pobuda Programa Združenih narodov za razvoj in Sveta za regionalno sodelovanje (naslednik Pakta stabilnosti za Jugovzhodno Evropo) in je kot takšen kontaktna točka za dejavnosti, povezane s SALW v Jugovzhodni Evropi. SEESAC je kot izvršna roka regionalnega izvedbenega načrta Jugovzhodne Evrope za boj proti širjenju osebnega in lahkega orožja (SALW) več kot 11 let sodeloval z nacionalnimi zainteresiranimi stranmi v Jugovzhodni Evropi pri izvajanju celostnega pristopa k nadzoru nad SALW na podlagi izvrševanja širokega spektra dejavnosti, vključno s kampanjami za ozaveščanje in zbiranje SALW, upravljanjem zalog, zmanjšanjem presežka, izboljšanjem zmogljivosti za označevanje in sledenje ter izboljšanim nadzorom nad izvozom orožja. Na ta način je SEESAC pridobil edinstveno zmogljivost in izkušnje pri izvajanju regionalnih intervencij, ki vključujejo več zainteresiranih strani, ob upoštevanju skupnega političnega in gospodarskega ozadja držav v regiji, pri tem pa zagotovil nacionalno in regionalno odgovornost in dolgoročno trajnost svojih ukrepov ter se uveljavil kot glavni regionalni organ na področju nadzora nad SALW.
      Z vsemi zadevnimi akterji in organizacijami je vzpostavil dvostranske in večstranske načine komuniciranja. SEESAC je hkrati tudi sekretariat regionalne usmerjevalne skupine Jugovzhodne Evrope za osebno in lahko orožje (RSG) ter član usmerjevalnega odbora za pobudo regionalnega pristopa k zmanjšanju zalog (RASR), kateremu je v preteklosti tudi predsedoval. SEESAC se redno udeležuje vseh zadevnih regionalnih forumov, kot so letna srečanja ministrov za pravosodje in notranje zadeve EU–Zahodni Balkan, proces NATO za izmenjavo strukturnih informacij o SALW, proces na ravni ministrstev za obrambo v Jugovzhodni Evropi (SEDM). Ima široko mrežo formalnih in neformalnih partnerstev z organizacijami, kot so RACVIAC (regionalni center za pomoč pri preverjanju in izvajanju nadzora nad orožjem) – center za varnostno sodelovanje, forum OVSE za varnostno sodelovanje (FSC). Redni usklajevalni sestanki z drugimi agencijami Združenih narodov, kot so UNODC in UNODA, so organizirani v okviru usklajevalnih ukrepov ZN v v zvezi z osebnim orožjem (CASA) ter drugih mehanizmov. SEESAC je tako postal regionalno središče za širok spekter vprašanj, povezanih z reformo varnostnega sektorja, s posebnim poudarkom na nadzoru nad SALW in upravljanju zalog. Sedež SEESAC je v Beogradu, trenutno pa deluje v celotni Jugovzhodni Evropi, z dejavnostmi v Albaniji, Bosni in Hercegovini, na Hrvaškem, v Republiki Moldaviji, Črni gori, Srbiji in Nekdanji jugoslovanski republiki Makedoniji. Regionalna odgovornost se zagotavlja v okviru Sveta za regionalno sodelovanje ter regionalne usmerjevalne skupine za SALW, kjer predstavniki vseh držav Jugovzhodne Evrope določajo strateško usmeritev, pobude in zahteve za dejavnosti SEESAC.
      Reševanje skupnih problemov v okviru regionalnih pobud se je v Jugovzhodni Evropi izkazalo za koristno, ne le zaradi izmenjave bistvenih informacij in spodbujanja zdravega regionalnega tekmovanja, ki ga sproža, temveč tudi zaradi prispevanja k doslednim in lahko izmerljivim rezultatom, ki so posledica celostnega izvajanja. Sodelovanje SEESAC v vseh zadevnih regionalnih procesih in pobudah (kot so SEDM, RASR in RACVIAC) zagotavlja pravočasno in odprto izmenjavo informacij, močno ozaveščenost o razmerah in potreben predogled za zagotovitev izvajanja, ki se ne bo prekrivalo in je v skladu s trenutnimi potrebami vlad in regij ter razvojnimi trendi.
      Vse dejavnosti SEESAC temeljijo na zbranih referenčnih podatkih, njegovo ukrepanje pa na predhodno pridobljenih odobritvah in politični podpori nacionalnih zainteresiranih strani. Pri prejšnjih projektih, ki jih je financirala Unija, je v veliki meri izvedel načrtovane dejavnosti in dosegel trajnostne rezultate z razvojem in spodbujanjem nacionalne odgovornosti pri svojih projektih in dejavnostih, spodbujanjem regionalnega usklajevanja, izmenjavo izkušenj in najboljših praks ter regionalnimi raziskavami. Zaradi strokovnega znanja in poglobljenega poznavanja regionalnih zadev ter ustreznih zainteresiranih strani na področju SALW je najprimernejši partner za izvajanje tega ukrepa.
      Projekt tudi dopolnjuje vzporedno pobudo SEESAC o nadzoru prenosa orožja, s katero naj bi se na podlagi boljše preglednosti in regionalnega sodelovanja povečala zmogljivost za nadzor nad trgovino z orožjem (2). Kar zadeva Bosno in Hercegovino, projekt dopolnjuje dva druga projekta, zlasti:

                  —

                  projekt EXPLODE, ki se financira iz kratkoročne komponente instrumenta EU za stabilnost, izvaja pa ga urad UNDP v Sarajevu v partnerstvu z misijo OVSE v Bosni in Hercegovini, s katerim naj bi se zmanjšale zaloge nezanesljivega streliva in povečala varnost skladišč, kar bi izboljšalo varnost prebivalcev Bosne in Hercegovine;

                  —

                  projekt SECUP Bosna in Hercegovina za varnostno nadgradnjo skladišč streliva in orožja, ki ga skupaj izvajata misija OVSE v BiH in Ministrstvo za obrambo Bosne in Hercegovine, pri čemer EUFOR zagotavlja strokovno tehnično svetovanje ter spremlja vidike varnosti in zaščite pri izvajanju projekta; SEESAC se bo redno povezoval z EUFOR Althea, misijo OVSE v Bosni in Hercegovini in uradom UNDP v Sarajevu, da zagotovi nenehno usklajevanje in dopolnjevanje z navedenimi projekti ter s tekočimi prizadevanji mednarodne skupnosti za reševanje vprašanja presežka zalog konvencionalnega streliva v lasti Ministrstva za obrambo BiH, tudi glede morebitnih prihodnjih načrtov za kampanjo zbiranja nezakonitega konvencionalnega orožja v Bosni in Hercegovini.

            V zvezi z drugimi državami, vključenimi v ta projekt, bo SEESAC svoje delo usklajeval z naslednjimi prizadevanji v okviru mednarodne pomoči:

                  —

                  V Črni gori je projekt MONDEM, ki se v partnerstvu z OVSE vodi v okviru Programa Združenih narodov za razvoj, oblikovan z namenom zmanjšanja tveganj širjenja orožja, in sicer z razvojem varne in varovane infrastrukture za skladiščenje konvencionalnega streliva in sistemov upravljanja z njim, zmanjšanja tveganj eksplozij za skupnosti na podlagi okolju prijazne demilitarizacije, uničenja strupenih nevarnih odpadkov (tekoče raketno gorivo) in podpore obrambni reformi z uničenjem omejene količine sistemov težkega orožja, ki jih je določilo Ministrstvo za obrambo Črne gore.

                  —

                  Na Kosovu (1) je bil projekt KOSSAC prvotno zasnovan za zmanjšanje oboroženega nasilja na Kosovu (1) in povečanje varnosti skupnosti, skozi leta pa se je oblikoval v celovit projekt za preprečevanje oboroženega nasilja s močnim poudarkom na reformi varnostnega sektorja in razvoju zmogljivosti.

                  —

                  V Srbiji je projekt CASM, ki ga financirata Program Združenih narodov za razvoj in Organizacija za varnost in sodelovanje v Evropi, namenjen izboljšanju varnosti in zaščite predhodno določenih skladiščnih mest konvencionalnega streliva in odstranitvi prijavljenih presežkov streliva.

            SEESAC se poleg tega redno povezuje z OVSE, NATO in norveškim programom pomoči (Norwegian Peoples Aid) ter z drugimi zadevnimi akterji zaradi dopolnjevanja ukrepov, pravočasnosti ukrepanja in stroškovne učinkovitosti pri uporabi sredstev.
      3.   Opis projekta

      Z izvajanjem projekta se bosta izboljšali varnost in stabilnost v Jugovzhodni Evropi in zunaj nje, saj je usmerjen v boj proti širjenju osebnega in lahkega orožja in pripadajočega streliva ter nedovoljeni trgovini z njim. Projekt bo neposredno prispeval k izvajanju varnostne strategije EU, strategije EU glede SALW, akcijskega programa ZN, mednarodnega instrumenta za izsleditev in protokola ZN o strelnem orožju ter bo predvsem okrepil regionalno sodelovanje v boju proti grožnji, ki jo predstavlja širjenje SALW in pripadajočega streliva. S projektom se bo(-do) predvsem:

                  —

                  izboljšala varnost in upravljanje zalog SALW zaradi izboljšanja skladišč;

                  —

                  z uničenjem zmanjšale presežne in zasežene zaloge SALW in pripadajočega streliva;

                  —

                  izboljšale zmogljivosti za označevanje, sledenje in evidentiranje SALW;

                  —

                  okrepilo regionalno sodelovanje in izmenjava informacij;

                  —

                  zmanjšalo število nedovoljenega orožja v lasti prebivalstva, in sicer na podlagi kampanj ozaveščanja in zbiranja orožja.

            Projekt geografsko obsega Jugovzhodno Evropo, pri čemer so neposredni upravičenci projekta Albanija, Bosna in Hercegovina, Kosovo (1), Republika Moldavija, Črna gora, Srbija in Nekdanja jugoslovanska republika Makedonija.
      3.1.   Večja varnost zalog na podlagi izboljšane infrastrukture in razvoja zmogljivosti

      Cilj
      Ta dejavnost bo z izboljšanjem varnostnih določb in upravljanjem zalog za hrambo konvencionalnega orožja in zalog streliva zmanjšala grožnjo širjenja osebnega in lahkega orožja in pripadajočega streliva ter nedovoljene trgovine z njim v Bosni in Hercegovini, na Kosovem (1), v Republiki Moldaviji, Črni gori, Srbiji in Nekdanji jugoslovanski republiki Makedoniji.
      Opis
      Uspešno izvajanje Sklepa Sveta 2010/179/SZVP z dvodelnim pristopom: (1) izboljšanje varnosti skladiščnih mest v treh državah (3) in (2) krepitev zmogljivosti osebja z nalogo upravljanja zalog (4) je bistveno izboljšalo varnostne določbe in zmanjšalo tveganje neželenega širjenja zalog SALW in pripadajočega streliva. Na podlagi teh dosežkov se bo z drugo fazo projekta nadalje izboljšala varnost hrambe orožja in streliva v Jugovzhodni Evropi, in sicer z dodatno posebno tehnično in infrastrukturno pomočjo v skladu z mednarodnimi najboljšimi praksami in standardi. Dejavnosti projekta bodo pomagale ministrstvom za obrambo v Bosni in Hercegovini, Republiki Moldaviji, Črni gori in Nekdanji jugoslovanski republiki Makedoniji ter ministrstvom za notranje zadeve Republike Srbije, Nekdanje jugoslovanske republike Makedonije in Kosova (1) pri nabavi in namestitvi potrebne opreme za zaščito zalog orožja in streliva. Poleg tega bo po potrebi zagotovljeno usposabljanje osebja, odgovornega za upravljanje zalog. Kraji, na katerih bo izboljšana varnost, bodo določeni na podlagi ocene prednostnih nalog ter varnostnih tveganj, ki jih predstavljajo.
      V projektu so predvidene zlasti naslednje dejavnosti:

                  —

                  Bosna in Hercegovina: varnostna nadgradnja skladišč streliva in konvencionalnega orožja v lasti Ministrstva za obrambo z namestitvijo in/ali prenovo varnostnih ograj in osvetljave, alarmnimi sistemi zoper vsiljivce, sistemom televizijskih kamer zaprtega kroga (CCTV) ter telekomunikacijsko opremo, kar bo dopolnjevalo dejavnosti UNDP in OVSE v zvezi z varnostjo zalog.

                  —

                  Kosovo (1): izboljšanje zmogljivosti policijskega oddelka v zvezi z upravljanjem zalog na podlagi usposabljanja in ocene trenutnega stanja. Prenova manjšega lokalnega skladišča SALW in streliva.

                  —

                  Nekdanja jugoslovanska republika Makedonija: varnostna nadgradnja centralnega skladišča Ministrstva za notranje zadeve (Orman) z nabavo varnostne opreme in izvajanjem infrastrukturnih nadgraditev, vključno s prenovo varnostne ograje; oprema CCTV in osvetljava ter nova varnostna vrata za skladiščne zgradbe. Varnostna nadgraditev centralnega skladišča oboroženih sil Nekdanje jugoslovanske republike Makedonije z nabavo in namestitvijo video nadzora ter izboljšanjem varnosti območja in zgradbe s popravilom ograj, namestitvijo novih vhodov in prenovo varnostnih vrat skladišča.

                  —

                  Republika Moldavija: varnostne nadgradnje v centralnem skladišču orožja in streliva Ministrstva za notranje zadeve, vključno z namestitvijo varnostnih ograj, vhodnih nadzornih sistemov, in nabava elektronskega registra orožja.

                  —

                  Črna gora: fizične izboljšave skladišča streliva Brezovik, vključno s splošnimi izboljšavami varnostne infrastrukture skladišča. Oblikovanje centralnega registra skladiščenega orožja in streliva.

                  —

                  Srbija: varnostna nadgradnja glavnega skladišča SALW Ministrstva za notranje zadeve, vključno z video nadzorom in nadzorom dostopa.

                  —

                  Regionalno usposabljanje o upravljanju zalog: se izvede tako na regionalni (letno) kot na nacionalni ravni (po potrebi).

            Kazalniki rezultatov in izvajanja projekta:
      Projekt bo pripomogel k izboljšanju varnosti v Jugovzhodni Evropi, saj se bo zmanjšalo tveganje nedovoljene trgovine, in sicer s:

                  —

                  povečanjem varnosti skladišč SALW v BiH (4), na Kosovem (1) (1), v Republiki Moldaviji (2), Črni gori (1), Srbiji (1) in Nekdanji jugoslovanski republiki Makedoniji (2) z izmerljivimi varnostno usmerjenimi nadgradnjami infrastrukture;

                  —

                  povečanjem zmogljivosti osebja za varovanje zalog z usposabljanjem vsaj 60 članov osebja iz držav upravičenk na treh delavnicah in usmerjenim usposabljanjem na nacionalni ravni.

            3.2.   Zmanjšanje zalog z uničenjem SALW in streliva

      Cilj
      Povečati varnost in zmanjšati tveganje širjenja z občutnim zmanjšanjem števila presežnega konvencionalnega orožja in streliva v skladiščih.
      Opis
      Kot nadgradnja uspeha iz prejšnje faze, v kateri se je nadziralo uničenje skupno 78 366 kosov orožja (45 275 v Srbiji in 33 091 na Hrvaškem), in da bi se še dodatno zmanjšal presežek SALW v državnih institucijah in pri civilistih ter tako zmanjšalo tveganje preusmerjanja tega orožja ali nedovoljene trgovine z njim, bo v okviru projekta odstranjenih do 165 000 kosov SALW, in sicer bo več dejavnosti uničenja izvedenih v naslednjih državah:

                  —

                  Albaniji (do 120 000 kosov)

                  —

                  Bosna in Hercegovina (do 4 500 kosov)

                  —

                  na Kosovem (1) (do 2 500 kosov)

                  —

                  Nekdanji jugoslovanski republiki Makedoniji (do 1 500 kosov)

                  —

                  Republiki Moldaviji (do 2 500 kosov)

                  —

                  Črni gori (do 4 000 kosov)

                  —

                  Srbiji (do 30 000 kosov)

            V Albaniji je treba rezultate, dosežene z odstranitvijo presežnega streliva v lasti ministrstva za obrambo,dopolniti z uničenjem SALW, pri čemer se zlasti upoštevata količina odvečnih zalog in težavnost njegove zaščite. V Srbiji je treba rezultate, dosežene na podlagi Sklepa Sveta 2010/179/SZVP, okrepiti z nadaljnjo odstranitvijo presežnega in zaseženega orožja; bistveno pa je, da se podobni ukrepi začnejo izvajati tudi v drugih državah, s čimer bi se znatno zmanjšalo tveganje širjenja presežnega orožja in nedovoljene trgovine z njim. V okviru projekta bo poleg tega izvedeno uničenje presežnega in zaseženega eksploziva in streliva za SALW v lasti ministrstev za notranje zadeve in ministrstev za obrambo.
      Kazalniki rezultatov/izvajanja projekta:
      Rezultat projekta bo občutno manjše tveganje širjenja SALW, saj se bo zmanjšalo število presežnega in zaseženega osebnega in lahkega orožja, eksploziva in streliva v skladiščih v Albaniji, Bosni in Hercegovini, na Kosovem (1), v Republiki Moldaviji, Črni gori, Srbiji in Nekdanji jugoslovanski republiki Makedoniji:

                  —

                  uničenih skupno do 165 000 kosov konvencionalnega orožja;

                  —

                  demilitarizirano in uničeno skupno do 12 442 kosov streliva in eksploziva, za katerega obstaja tveganje širjenja.

            3.3.   Boljše označevanje, sledenje in registracija SALW

      Cilj
      Izboljšati zmogljivosti za označevanje in sledenje z zagotavljanjem podpore vzpostavitvi ali razširitvi obstoječih elektronskih sistemov za registracijo in evidentiranje orožja v Jugovzhodni Evropi.
      Opis
      Ta del projekta podpira krepitev učinkovite pravne države ter omejevanje, registracijo in merjenje količin SALW in povpraševanja po njem. Projekt je oblikovan v skladu z akcijskim programom ZN, mednarodnim instrumentom za izsleditev, protokolom ZN o strelnem orožju, Direktivo Sveta 91/477/EGS in Skupnim stališčem 2008/944/SZVP, zato bo tudi spodbujal njihovo izvajanje, in sicer z izboljšanjem zmogljivosti držav v Jugovzhodni Evropi za označevanje, sledenje in evidentiranje orožja; poseben poudarek bo na izboljšanju zmogljivosti nacionalnih organov za evidentiranje zakonitega orožja v posesti civilistov s podporo razširitvi in digitalizaciji takih sistemov. Obenem bo izboljšana zmogljivost za označevanje, sledenje in balistično analizo orožja.
      V okviru projekta bo pozornost namenjena zagotavljanju usklajevanja in dopolnjevanja dejavnosti ZN in EU v okviru nacionalnih, regionalnih in tematskih programov, pri vseh dejavnostih v okviru tega cilja pa se bo poskušala doseči visoka stopnja sinergije in dopolnjevanja s pobudami Interpola (iARMS) in Europola na tem področju.
      Projekt bo podpiral povečanje zmogljivosti za označevanje, sledenje in evidentiranje SALW v Jugovzhodni Evropi s kombiniranjem usposabljanja in pomoči na tehnični ravni, kar bo še okrepljeno z normativno in institucionalno analizo:

                  —

                  Albanija: zagotovljena bo podpora albanski državni policiji pri razvoju in uporabi centralnega elektronskega registra orožja, in sicer zasnova sistema, nabava in namestitev potrebne strojne opreme ter zagotavljanje usposabljanja osebja.

                  —

                  Bosna in Hercegovina: projekt bo podpiral državno varnostno-preiskovalno agencijo (SIPA) pri njenih nadaljnjih prizadevanjih in doseganju rezultatov pri uveljavljanju neširjenja SALW, in sicer z izboljšanjem tehničnih zmogljivosti pri preiskovanju in izvrševanju nadzora nad SALW.

                  —

                  Nekdanja jugoslovanska republika Makedonija: izvajalo se bo sodelovanje z nacionalnimi organi za dodatno izboljšanje obstoječega sistema za registracijo orožja s posodobitvijo programske opreme, da se vključi orožje v lasti varnostnih sil, in dodatnim usposabljanjem osebja, da bo strelno orožje evidentirano v skladu z zakonodajo.

                  —

                  Kosovo (1): izvajalo se bo sodelovanje s kosovsko policijsko službo, da se oblikujejo standardni operativni postopki in zagotovi usposabljanje za njihovo izvajanje. Obenem bodo v sodelovanju z zadevnimi organi potekala prizadevanja za določitev strukture nedovoljene trgovine s SALW, da se opredelijo glavna območja tveganja.

                  —

                  Srbija: projekt bo podpiral krepitev tehničnih zmogljivosti balističnega laboratorija na ministrstvu za notranje zadeve za označevanje in sledenje orožja in streliva, in sicer z nabavo specializirane opreme in zagotavljanjem usposabljanja.

            Na regionalni ravni:

                  —

                  projekt bo podpiral vzpostavitev regionalne mreže strokovnjakov za strelno orožje v Jugovzhodni Evropi in organiziranih bo največ šest regionalnih delavnic, da bi se povečala izmenjava znanja;

                  —

                  mrežo bo podpirala spletna platforma za enostavnejšo izmenjavo znanja in informacij;

                  —

                  SEESAC bo tesno sodeloval z družbo Conflict Armament Research (CAR) za enostavnejšo izmenjavo informacij o nedovoljenem orožju med SEESAC, regionalno mrežo strokovnjakov za strelno orožje in projektom iTrace v okviru CAR;

                  —

                  izvedena bo študija izvedljivosti, ki bo opredelila pravne in tehnične možnosti za tesnejšo in bolj institucionalizirano izmenjavo podatkov o sledenju in balistiki.

            Kazalniki rezultatov/izvajanja projekta:

                  —

                  vzpostavljen centraliziran elektronski register orožja v Albaniji;

                  —

                  izboljšane tehnične zmogljivosti državne varnostno-preiskovalne agencije v Bosni in Hercegovini za sledenje in preiskovanje SALW in streliva;

                  —

                  posodobljen elektronski register orožja v Nekdanji jugoslovanski republiki Makedoniji, da se vključi orožje v lasti varnostnih sil; vsaj 25 uslužbencev usposobljenih za nove pogoje;

                  —

                  oblikovani standardni operativni postopki za označevanje, sledenje in evidentiranje SALW za kosovsko (1) policijo; zaključena študija, s katero se opredeli struktura nedovoljene trgovine;

                  —

                  izboljšane tehnične zmogljivosti balističnega laboratorija na srbskem ministrstvu za notranje zadeve za sledenje orožja in streliva;

                  —

                  vzpostavljena in delujoča regionalna mreža strokovnjakov za strelno orožje; izvedenih šest delavnic;

                  —

                  vzpostavljena spletna platforma za enostavnejšo izmenjavo znanja in informacij v okviru regionalne mreže strokovnjakov za strelno orožje;

                  —

                  izboljšana izmenjava informacij med SEESAC, regionalno mrežo strokovnjakov za strelno orožje in projektom iTrace;

                  —

                  izvedena študija izvedljivosti o povezavi sistemov registracije.

            3.4.   Regionalno sodelovanje pri ozaveščanju, izmenjavi informacij in prenosu znanja

      Cilj
      Še povečati zmogljivosti za boj proti grožnji, ki jo predstavljata SALW in pripadajoče strelivo v Jugovzhodni Evropi, s spodbujanjem in omogočanjem enostavnejšega širjenja znanja, izmenjave informacij in ozaveščanja s tesnejšim regionalnim sodelovanjem.
      Opis
      Projekt bo povečal zmogljivosti nacionalnih komisij za SALW in zadevnih institucij, ki se ukvarjajo z nadzorom nad orožjem, in sicer z zagotavljanjem tehnične pomoči in razvojem zmogljivosti, hkrati pa bo omogočena enostavnejša izmenjava informacij. V okviru projekta bo potekalo tesno sodelovanje z institucijami pri opredeljevanju njihovih potreb in razvoju nujnih podpornih orodij, da se jim omogoči nadaljnja krepitev njihovih zmogljivosti za nadzor nad konvencionalnim orožjem in pripadajočim strelivom. Obenem bo projekt vzpostavil in omogočil enostavnejši postopek izmenjave informacij na regionalni ravni; vzpostavljena bo povezava med predstavniki nacionalnih komisij za SALW in institucij, ki se ukvarjajo z nadzorom nad orožjem, da bi se izboljšalo regionalno sodelovanje in izmenjava znanja. Postopek izmenjave informacij na regionalni ravni bo obsegal naslednje elemente:

                  —

                  uradna regionalna srečanja nacionalnih komisij za SALW dvakrat letno;

                  —

                  formalizirano zbiranje pridobljenih izkušenj na področju nadzora nad SALW v Jugovzhodni Evropi;

                  —

                  pripravo pregleda nacionalnih zakonodaj o SALW v Jugovzhodni Evropi; informativna gradiva in druge proizvode znanja, potrebne za učinkovito izvajanje nadzora nad SALW;

                  —

                  pripravo regionalne študije o vplivu SALW na nasilje v družini in seksistično nasilje;

                  —

                  vzpostavitev spletne platforme za izmenjavo znanja in spletnega portala, ki bosta omogočila redno izmenjavo znanja in izkušenj v zvezi s projekti, dejavnostmi in ukrepi na področju nadzora nad SALW;

                  —

                  spodbujanje dvostranske izmenjave informacij z organizacijo študijskih obiskov in izmenjav strokovnjakov.

            Formalizirano zbiranje pridobljenih izkušenj in oblikovanje baze znanja bosta dodatno izboljšala zmogljivosti držav v Jugovzhodni Evropi za zasnovo, pripravo in izvajanje dejavnosti nadzora nad SALW, hkrati pa se bo njihovo znanje izvažalo v druge regije. Številne na ta način pridobljene izkušnje v Jugovzhodni Evropi se bodo lahko uporabile tudi drugod po svetu.
      Kazalniki rezultatov/izvajanja projekta:
      Boljše regionalno sodelovanje pri boju proti grožnji, ki jo predstavljata obsežno kopičenje SALW in pripadajočega streliva ter nedovoljena trgovina z njim, ki se zagotovi z:

                  —

                  organizacijo največ šestih uradnih srečanj komisij za SALW;

                  —

                  omogočanjem enostavnejšega dvostranskega širjenja znanja in izmenjave informacij;

                  —

                  po potrebi z razvojem nacionalnih strategij glede SALW;

                  —

                  izvajanjem usposabljanj na nacionalni ravni in gradnjo zmogljivosti na podlagi ocene potreb;

                  —

                  boljšo ozaveščenostjo o vplivu SALW na nasilje v družini in seksistično nasilje; v ta namen se pripravi in promovira regionalna študija.

            Povečane zmogljivosti nacionalnih komisij za SALW in drugih institucij, ki se ukvarjajo z nadzorom nad orožjem, in sicer z:

                  —

                  vzpostavitvijo platforme za izmenjavo znanja;

                  —

                  objavo pregleda zakonodaj o nadzoru nad orožjem in formaliziranim zbiranjem pridobljenih izkušenj z nadzorom nad SALW v Jugovzhodni Evropi;

                  —

                  zagotavljanjem tehničnega svetovanja.

            3.5.   Kampanje zbiranja in ozaveščanja

      Cilj
      Povečati varnost in zmanjšati grožnjo nedovoljene trgovine s SALW in pripadajočim strelivom, in sicer s:

                  —

                  podporo pri zbiranju nezakonitega in neželenega orožja, eksplozivnih naprav in sredstev ter povezanega streliva pri prebivalcih držav Jugovzhodne Evrope;

                  —

                  pomočjo pri legalizaciji orožja v posesti civilistov z njegovo registracijo;

                  —

                  ozaveščanjem o nevarnosti, ki jo predstavlja posedovanje nedovoljenega orožja.

            Opis
      V prvi fazi projekta (Sklep Sveta 2010/179/SZVP) je na Hrvaškem leto dni in pol potekala kampanja zbiranja in ozaveščanja, pri čemer je bilo zbranih 1 753 kosov orožja, 16 368 kosov nedovoljenega kasetnega orožja, 818 153 kosov streliva in 620 kg eksploziva, poleg tega pa se je povečala ozaveščenost javnosti. V Srbiji je SEESAC s pomočjo inovativne kampanje ozaveščanja, pri kateri se uporablja spletna platforma, zbral dragocene informacije o splošnem odnosu do SALW in o njegovi prisotnosti. Druga faza projekta, bogatejša za izkušnje iz teh kampanj, se bo osredotočila na tri dejavnosti, ki se medsebojno dopolnjujejo:

                  —

                  zasnovo in izvedbo kampanj zbiranja, ki bodo temeljile na ciljno usmerjenih ukrepih za večjo ozaveščenost, tako da se bodo ustrezno razširjale podrobnosti o legalizaciji in prostovoljni predaji nezakonitega strelnega orožja;

                  —

                  oblikovanje in izvajanje dejavnosti ozaveščanja o nevarnosti, ki jo predstavlja posedovanje nedovoljenega strelnega orožja, streliva in eksploziva;

                  —

                  uporabo inovativnih orodij, kot je črpanje podatkov iz množic, da se pridobijo informacije o nezakonitem posedovanju strelnega orožja in poveča ozaveščenost javnosti o grožnji, ki jo predstavlja nedovoljeno orožje.

            Kazalniki rezultatov/izvajanja projekta:
      Projekt bo okrepil varnost v Jugovzhodni Evropi z zmanjšanjem števila kosov nedovoljenega orožja v lasti prebivalcev:

                  —

                  zmanjšanje števila kosov orožja, eksplozivnih sredstev, streliva in eksplozivnih naprav v lasti civilistov;

                  —

                  ozaveščanje s pripravo in izvedbo kampanj v najmanj šestih državah.

            4.   Upravičenci

      Neposredni upravičenci projekta bodo nacionalne institucije, pristojne za nadzor nad SALW v Jugovzhodni Evropi. Kar zadeva upravljanje zalog, bosta razvoj zmogljivosti in izboljšana infrastruktura v skladiščih koristna za ministrstva za obrambo Bosne in Hercegovine, Republike Moldavije, Črne gore, Nekdanje jugoslovanske republike Makedonije, pa tudi za ministrstva za notranje zadeve Kosova (1), Republike Moldavije, Srbije in Nekdanje jugoslovanske republike Makedonije. Neposredni upravičenci prizadevanj za zmanjšanje zalog bodo ministrstva za notranje zadeve Bosne in Hercegovine, Kosova (1), Republike Moldavije, Črne gore, Srbije in Nekdanje jugoslovanske republike Makedonije ter ministrstva za obrambo Albanije, Bosne in Hercegovine, Nekdanje jugoslovanske republike Makedonije in Republike Moldavije.Neposredni upravičenci povečanja zmogljivosti za označevanje, sledenje in evidentiranje SALW bodo ministrstva za notranje zadeve Albanije, Nekdanje jugoslovanske republike Makedonije, Kosova (1) in Srbije ter državna varnostno-preiskovalna agencija v Bosni in Hercegovini, medtem ko bodo preostala ministrstva za notranje zadeve imela koristi od regionalne mreže strokovnjakov za strelno orožje. Poleg tega pa bodo usposabljanje in izmenjava informacij ter regionalno sodelovanje koristni za nacionalne komisije za SALW in druge institucije, pristojne za nadzor nad osebnim in lahkim orožjem v Jugovzhodni Evropi.
      Predlagane dejavnosti so popolnoma skladne z nacionalnimi prednostnimi nalogami v zvezi z nadzorom nad SALW; potrdili so jih tudi ustrezni nacionalni organi za nadzor nad SALW, s čimer so pokazali svojo podporo in zavezanost doseganju rezultatov projekta.
      Posredne koristi od projekta bo imelo tudi splošno prebivalstvo držav Jugovzhodne Evrope in EU, ki je izpostavljeno tveganju zaradi splošnega širjenja SALW, saj se bo to tveganje zmanjšalo.
      5.   Prepoznavnost EU

      SEESAC bo sprejel vse ustrezne ukrepe za objavo dejstva, da je zadevno dejavnost financirala Evropska unija. Ti ukrepi se bodo izvajali v skladu s priročnikom o komunikaciji in prepoznavnosti v okviru zunanjega delovanja Unije, ki ga je pripravila in objavila Evropska komisija. SEESAC bo tako zagotovil prepoznavnost prispevka EU z ustreznim trženjem in oglaševanjem, pri čemer bo izpostavljena vloga Unije in zagotovljena preglednost njenih ukrepov ter informiranje o razlogih za sklep, podpori Unije sklepu in rezultatih tovrstne podpore. Na gradivu, pripravljenem v okviru projekta, bo na vidnem mestu prikazana zastava Unije v skladu s smernicami Unije za ustrezno uporabo in prikaz zastave.
      Zaradi zelo različnega obsega in narave načrtovanih dejavnosti se bodo uporabljala razna promocijska orodja, med drugim: tradicionalni mediji, spletno mesto, družbeni mediji, informacijsko in promocijsko gradivo, vključno z infografikami, letaki, bilteni, sporočili za javnost, po potrebi pa tudi druga. Objave, javni dogodki, kampanje, oprema in gradbena dela, izvedeni v okviru projekta, bodo ustrezno označeni. Da bi z ozaveščanjem različnih nacionalnih vlad in javnosti, mednarodne skupnosti, lokalnih in mednarodnih medijev dosegli še večji učinek, bo vsaka ciljna skupina projekta nagovorjena v ustreznem jeziku.
      6.   Trajanje

      Na podlagi izkušenj pri izvajanju Sklepa Sveta 2010/179/SZVP in ob upoštevanju regionalne razsežnosti projekta, števila upravičencev, pa tudi števila in kompleksnosti načrtovanih dejavnosti, je časovni okvir za izvedbo določen na 36 mesecev.
      7.   Splošna struktura

      Za tehnično izvedbo tega ukrepa je pristojen SEESAC, regionalna pobuda, ki deluje pod mandatom Programa Združenih narodov za razvoj in Sveta za regionalno sodelovanje, naslednika Pakta stabilnosti za Jugovzhodno Evropo. SEESAC deluje kot izvršna roka v okviru regionalnega načrta za izvajanje na področju boja proti širjenju osebnega in lahkega orožja (SALW) in kot tak deluje kot kontaktna točka za vse dejavnosti, povezane s SALW v Jugovzhodni Evropi.
      SEESAC bo v celoti odgovoren za izvajanje dejavnosti projekta in tudi za izvedbo projekta. Projekt bo predvidoma trajal 3 leta (36 mesecev), predvideni skupni proračun za projekt pa je 14 335 403 EUR, pri čemer je zagotovljeno sofinanciranje z Norveške.
      8.   Partnerji

      SEESAC bo neposredno izvajal ukrep v tesnem sodelovanju z ministrstvi za obrambo Albanije, Bosne in Hercegovine, Republike Moldavije, Črne gore, Nekdanje jugoslovanske republike Makedonije; z ministrstvi za notranje zadeve Albanije, Bosne in Hercegovine, Kosova (1), Republike Moldavije, Črne gore, Srbije, Nekdanje jugoslovanske republike Makedonije in državno varnostno-preiskovalno agencijo v BiH; pa tudi z nacionalnimi komisijami za SALW v Albaniji, Bosne in Hercegovine, na Kosovem (1), v Republiki Moldaviji, Črni gori, Srbiji in Nekdanji jugoslovanski republiki Makedoniji.
      Ta ukrep je del širšega programa za nadzor nad orožjem na Zahodnem Balkanu, dopolnjujeta pa ga projekt za nadzor nad izvozom orožja, ki ga financira Ministrstvo za zunanje zadeve Kraljevine Norveške, in program za razvoj zmogljivosti za upravljanje zalog streliva v Republiki Srbiji (CASM). Predvideni skupni proračun programa je 14 335 403 EUR, pri čemer prispevek Unije znaša največ 5 127 650 EUR, kar pokriva največ 35,77 % predvidenega skupnega proračuna. Prispevek Norveške znaša 411 689 EUR (3 140 000,00 NOK glede na veljavni menjalni tečaj ZN za junij 2013), kar pokriva 2,87 % skupnega proračuna programa. Prispevek upravičenca znaša 61,36 % skupnega proračuna programa.
      9.   Poročanje

      Opisno in finančno poročanje bo pokrivalo celoten ukrep, opisan v zadevnem posebnem sporazumu o prispevku in pripadajočem proračunu, ne glede na to, ali ukrep v celoti financira ali sofinancira Komisija.
      Vsako četrtletje se predloži opisno poročilo o napredku, da se zabeleži in spremlja napredek pri doseganju ključnih rezultatov.
      10.   Ocena proračuna

      Predvideni skupni stroški projekta, ki ga financira EU, znašajo 5 127 650 EUR.

         (1)  To poimenovanje ne vpliva na stališče o statusu ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.

         (2)  Komponento nadzora prenosa orožja financira Ministrstvo za zunanje zadeve Kraljevine Norveške, izvaja pa jo SEESAC.

         (3)  Na Hrvaškem se je varnost glavnega skladišča za orožje „MURAT“ v lasti Ministrstva za notranje zadeve izboljšala z namestitvijo video nadzora; v Bosni in Hercegovini je bilo nameščenih 41 varnostnih vrat, okrepljena je bila varnost na štirih skladiščnih mestih Ministrstva za obrambo za SALW in pripadajoče strelivo; v Črni gori je bila varnost skladišča streliva „TARAS“ v lasti Ministrstva za obrambo zvišana na raven mednarodnih varnostnih standardov.

         (4)  Pripravljen je bil tečaj za upravljanje zalog, ki se ga je udeležilo skupaj 58 uradnikov na operativni ravni iz ministrstev za obrambo, oboroženih sil in ministrstev za notranje zadeve iz Bosne in Hercegovine, Hrvaške, Nekdanje jugoslovanske republike Makedonije, Črne gore in Srbije.


Sklep Evropskega parlamenta z dne 24. aprila 2007 o zahtevi za odvzem imunitete Vuralu Ögerju (2006/2198(IMM))


title: Sklep Sveta z dne 11. junija 2012 o sprejetju stališča Sveta o predlogu spremembe proračuna Evropske unije št. 3 za proračunsko leto 2012

text:
               13.6.2012

               SL

               Uradni list Evropske unije

               C 167/15

         SKLEP SVETA
   z dne 11. junija 2012
   o sprejetju stališča Sveta o predlogu spremembe proračuna Evropske unije št. 3 za proračunsko leto 2012
   2012/C 167/04
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 314 Pogodbe, v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1), kakor je bila nazadnje spremenjena z Uredbo (EU, Euratom) št. 1081/2010 Evropskega parlamenta in Sveta z dne 24. novembra 2010 (2), in zlasti člena 37 Uredbe,
   ob upoštevanju naslednjega:

               —

               proračun Unije za proračunsko leto 2012 je bil dokončno sprejet 1. decembra 2011 (3),

               —

               Komisija je 16. aprila 2012 predložila predlog spremembe proračuna št. 3 k splošnemu proračunu za proračunsko leto 2012 –

         SPREJEL NASLEDNJI SKLEP:
   Edini člen
   Svet je stališče o predlogu spremembe proračuna Evropske unije št. 3 za proračunsko leto 2012 sprejel 11. junija 2012.
   Celotno besedilo si je mogoče prebrati na spletišču Sveta http://www.consilium.europa.eu/ ali si ga od tam prenesti.

      V Luxembourgu, 11. junija 2012

            Za Svet

            Predsednica

         I. AUKEN

      (1)  UL L 248, 16.9.2002, str. 1, s popravkoma v UL L 25, 30.1.2003, str. 43, in UL L 99, 14.4.2007, str. 18.

      (2)  UL L 311, 26.11.2010, str. 9.

      (3)  UL L 56, 29.2.2012, s popravkom v UL L 79, 19.3.2012.


title: 2012/436/SZVP: Sklep Političnega in varnostnega odbora EUCAP SAHEL Niger/1/2012 z dne 17. julija 2012 o imenovanju vodje misije SVOP Evropske unije v Nigru (EUCAP SAHEL Niger)

text:
               27.7.2012

               SL

               Uradni list Evropske unije

               L 200/17

         SKLEP POLITIČNEGA IN VARNOSTNEGA ODBORA EUCAP SAHEL NIGER/1/2012
   z dne 17. julija 2012
   o imenovanju vodje misije SVOP Evropske unije v Nigru (EUCAP SAHEL Niger)
   (2012/436/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2012/392/SZVP z dne 16. julija 2012 o misiji SVOP Evropske unije v Nigru (1) (EUCAP SAHEL Niger) in zlasti člena 9(1) Sklepa,
   ob upoštevanju naslednjega:

               (1)

               Svet je na podlagi člena 9(1) Sklepa 2012/392/SZVP pooblastil Politični in varnostni odbor, da v skladu s členom 38 Pogodbe sprejme zadevne odločitve v zvezi s političnim nadzorom in strateškim vodenjem misije EUCAP SAHEL Niger, vključno z odločitvijo o imenovanju vodje misije.

               (2)

               Visoki predstavnik Unije za zunanje zadeve in varnostno politiko je predlagal, da se za vodjo misije EUCAP SAHEL Niger imenuje polkovnika Francisca ESPINOSO NAVASA –

         SPREJEL NASLEDNJI SKLEP:
   Člen 1
   Polkovnik Francisco ESPINOSA NAVAS se imenuje za vodjo misije SVOP Evropske unije v Nigru (EUCAP SAHEL Niger) za obdobje 12 mesecev.
   Člen 2
   Ta sklep začne veljati na dan sprejetja.

      V Bruslju, 17. julija 2012

            Za Politični in varnostni odbor

            Predsednik

         O. SKOOG

      (1)  UL L 187, 17.7.2012, str. 48.


title: Sklep Sveta (EU) 2015/765 z dne 7. maja 2015 o stališču, ki se ga sprejme v imenu Evropske unije v okviru Skupnega odbora, ustanovljenega s Sporazumom med Evropsko skupnostjo na eni strani ter vlado Danske in lokalno vlado Ferskih otokov na drugi strani, glede nadomestitve Protokola 3 k navedenemu sporazumu o opredelitvi pojma „proizvodi s poreklom“ in o načinih upravnega sodelovanja z novim protokolom, ki se glede pravil o poreklu sklicuje na Regionalno konvencijo o pan-evro-mediteranskih preferencialnih pravilih o poreklu

text:
               13.5.2015

               SL

               Uradni list Evropske unije

               L 120/46

         SKLEP SVETA (EU) 2015/765
   z dne 7. maja 2015
   o stališču, ki se ga sprejme v imenu Evropske unije v okviru Skupnega odbora, ustanovljenega s Sporazumom med Evropsko skupnostjo na eni strani ter vlado Danske in lokalno vlado Ferskih otokov na drugi strani, glede nadomestitve Protokola 3 k navedenemu sporazumu o opredelitvi pojma „proizvodi s poreklom“ in o načinih upravnega sodelovanja z novim protokolom, ki se glede pravil o poreklu sklicuje na Regionalno konvencijo o pan-evro-mediteranskih preferencialnih pravilih o poreklu
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Protokol 3 k Sporazumu med Evropsko skupnostjo na eni strani ter vlado Danske in lokalno vlado Ferskih otokov na drugi strani (1) (v nadaljnjem besedilu: Sporazum) zadeva opredelitev pojma „proizvodi s poreklom“ in načine upravnega sodelovanja (v nadaljnjem besedilu: Protokol 3).

               (2)

               Regionalna konvencija o pan-evro-mediteranskih preferencialnih pravilih o poreklu (2) (v nadaljnjem besedilu: Konvencija) predpisuje določbe o poreklu blaga, s katerim se trguje v okviru ustreznih sporazumov, sklenjenih med pogodbenicami.

               (3)

               Unija in Kraljevina Danska za Ferske otoke sta podpisali Konvencijo 15. junija 2011.

               (4)

               Unija in Kraljevina Danska za Ferske otoke sta deponirali svoje listine o sprejetju pri depozitarju Konvencije 26. marca 2012 oziroma 9. septembra 2013. Zato je Konvencija v skladu s členom 10(3) Konvencije začela veljati za Unijo in Ferske otoke 1. maja 2012 oziroma 1. novembra 2013.

               (5)

               Člen 6 Konvencije določa, da vsaka pogodbenica sprejme ustrezne ukrepe za zagotovitev, da se Konvencija dejansko uporablja. V ta namen bi moral Skupni odbor, ustanovljen s Sporazumom, sprejeti sklep o nadomestitvi Protokola 3 z novim protokolom, ki se glede pravil o poreklu sklicuje na Konvencijo.

               (6)

               Stališče Unije v okviru Skupnega odbora bi moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki se v imenu Evropske unije sprejme v okviru Skupnega odbora, ustanovljenega s Sporazumom med Evropsko skupnostjo na eni strani ter vlado Danske in lokalno vlado Ferskih otokov na drugi strani, glede nadomestitve Protokola 3 k navedenemu sporazumu o opredelitvi pojma „proizvodi s poreklom“ in načinih upravnega sodelovanja z novim protokolom, ki se glede pravil o poreklu sklicuje na Regionalno konvencijo o pan-evro-mediteranskih preferencialnih pravilih o poreklu, temelji na osnutku sklepa Skupnega odbora, priloženega temu sklepu.
   Predstavniki Unije v Skupnem odboru se lahko sporazumejo o tehničnih spremembah osnutka sklepa Skupnega odbora brez nadaljnjega sklepa Sveta.
   Člen 2
   Sklep Skupnega odbora se objavi v Uradnem listu Evropske unije.
   Člen 3
   Ta sklep začne veljati na dan sprejetja.

      V Bruslju, 7. maja 2015

            Za Svet

            Predsednik

         E. RINKĒVIČS

      (1)  UL L 53, 22.2.1997, str. 2.

      (2)  UL L 54, 26.2.2013, str. 4.

      OSNUTEK
      SKLEP št. … SKUPNEGA ODBORA EU/DANSKA-FERSKI OTOKI
      z dne …
      o nadomestitvi Protokola 3 k Sporazumu med Evropsko skupnostjo na eni strani ter vlado Danske in lokalno vlado Ferskih otokov na drugi strani o opredelitvi pojma „proizvodi s poreklom“ in o načinih upravnega sodelovanja
      SKUPNI ODBOR EU/DANSKA-FERSKI OTOKI JE –
      ob upoštevanju Sporazuma med Evropsko skupnostjo na eni strani ter vlado Danske in lokalno vlado Ferskih otokov na drugi strani (1) in zlasti člena 11 Sporazuma,
      ob upoštevanju Protokola 3 k Sporazumu med Evropsko skupnostjo na eni strani ter vlado Danske in lokalno vlado Ferskih otokov na drugi strani o opredelitvi pojma „proizvodi s poreklom“ in o načinih upravnega sodelovanja,
      ob upoštevanju naslednjega:

                  (1)

                  Člen 11 Sporazuma med Evropsko skupnostjo na eni strani ter vlado Danske in lokalno vlado Ferskih otokov na drugi strani (v nadaljnjem besedilu: Sporazum) se nanaša na Protokol 3 k Sporazumu (v nadaljnjem besedilu: Protokol 3), ki določa pravila o poreklu in predpisuje kumulacijo porekla med Evropsko unijo, Ferskimi otoki in drugimi pogodbenicami Regionalne konvencije o pan-evro-mediteranskih preferencialnih pravilih o poreklu (2) (v nadaljnjem besedilu: Konvencija).

                  (2)

                  Člen 39 Protokola 3 določa, da se lahko Skupni odbor, ustanovljen s členom 31 Sporazuma, odloči, da spremeni določbe Protokola.

                  (3)

                  Konvencija je usmerjena k nadomestitvi protokolov o pravilih o poreklu, ki trenutno veljajo med državami pan-evro-mediteranskega območja, z enotnim pravnim aktom.

                  (4)

                  Evropska unija in Kraljevina Danska za Ferske otoke sta podpisali Konvencijo 15. junija 2011.

                  (5)

                  Evropska unija in Kraljevina Danska za Ferske otoke sta deponirali svoje listine o sprejetju pri depozitarju Konvencije 26. marca 2012 oziroma 9. septembra 2013. Zato je Konvencija v skladu s členom 10(3) Konvencije začela veljati za Evropsko unijo ter Ferske otoke 1. maja 2012 oziroma 1. novembra 2013.

                  (6)

                  Protokol 3 bi bilo zato treba nadomestiti z novim protokolom, ki se sklicuje na Konvencijo –

            SPREJEL NASLEDNJI SKLEP:
      Člen 1
      Protokol 3 k Sporazumu med Evropsko skupnostjo na eni strani ter vlado Danske in lokalno vlado Ferskih otokov na drugi strani o opredelitvi pojma „proizvodi s poreklom“ in o načinih upravnega sodelovanja se nadomesti z besedilom iz Priloge k temu sklepu.
      Člen 2
      Ta sklep začne veljati na dan sprejetja.
      Uporablja se od …

         V …,

               Za Skupni odbor

               Predsednik

         (1)  UL L 53, 22.2.1997, str. 2.

         (2)  UL L 54, 26.2.2013, str. 4.

         PRILOGA

            Protokol 3
            o opredelitvi pojma „proizvodi s poreklom“ in o načinih upravnega sodelovanja
            Člen 1
            Veljavna pravila o poreklu
            1.   Za namene izvajanja tega sporazuma se uporabljajo Dodatek I in ustrezne določbe Dodatka II k Regionalni konvenciji o pan-evro-mediteranskih preferencialnih pravilih o poreklu (1) (v nadaljnjem besedilu: Konvencija).
            2.   Vsa sklicevanja na „ustrezni Sporazum“ v Dodatku I in v ustreznih določbah Dodatka II h Konvenciji se razumejo kot sklicevanja na ta sporazum.
            Člen 2
            Reševanje sporov
            1.   Če pride so sporov v zvezi s postopki preverjanja iz člena 32 Dodatka I h Konvenciji, ki jih ni mogoče rešiti med carinskimi organi, ki zahtevajo preverjanje, in carinskimi organi, odgovornimi za izvedbo navedenega preverjanja, se ti spori predložijo Skupnemu odboru.
            2.   V vseh primerih se spori med uvoznikom in carinskimi organi države uvoznice rešujejo v skladu z zakonodajo te države.
            Člen 3
            Spremembe Protokola
            Skupni odbor se lahko odloči, da bo spremenil določbe tega protokola.
            Člen 4
            Odstop od Konvencije
            1.   Če Evropska unija ali Kraljevina Danska za Ferske otoke pisno obvesti depozitarja Konvencije o svoji nameri, da odstopa od Konvencije v skladu s členom 9 Konvencije, Evropska unija in Kraljevina Danska za Ferske otoke nemudoma začneta pogajanja glede pravil o poreklu za namene izvajanja tega sporazuma.
            2.   Do začetka veljavnosti takih na novo izpogajanih pravil o poreklu se za ta sporazum še naprej uporabljajo pravila o poreklu iz Dodatka I in, kjer je to primerno, iz ustreznih določb Dodatka II h Konvenciji, ki se uporabljajo v trenutku odstopa. Vendar se od trenutka odstopa pravila o poreklu iz Dodatka I in, kjer je to primerno, iz ustreznih določb Dodatka II h Konvenciji, razumejo tako, da dopuščajo le dvostransko kumulacijo med Evropsko unijo in Ferskimi otoki.
            Člen 5
            Prehodne določbe – kumulacija
            Ne glede na člen 16(5) in člen 21(3) Dodatka I h Konvenciji je lahko, kadar kumulacija vključuje le države Efte, Ferske otoke, Evropsko unijo, Turčijo in udeleženke v stabilizacijsko-pridružitvenem procesu, dokazilo o poreklu potrdilo o gibanju blaga EUR.1 ali izjava o poreklu.

            (1)  UL L 54, 26.2.2013, str. 4.